રાયપુર: છત્તીસગઢના પ્રવાસે ગયેલા ભાજપના રાષ્ટ્રીય અધ્યક્ષ અમિત શાહે કોંગ્રેસની સખત શબ્દોમાં ઝાટકણી કાઢતાં જણાવ્યું હતું કે કોંગ્રેસ ક્યારેય સિદ્ધાંતો પર આધારિત પાર્ટી રહી નથી. આ તો દેશને આઝાદી અપાવવા માટેના ખાસ હેતુથી ગઠિત સંગઠન હતું. એટલા માટે આઝાદી બાદ મહાત્મા ગાંધીએ કોંગ્રેસનું વિસર્જન કરી નાખવા જણાવ્યું હતું, કારણ કે મહાત્મા ગાંધી કોંગ્રેસની નબળાઈઓ સારી રીતે જાણતા હતા.